ՀՀ արդարադատության նախկին նախարարը հրաժարվել է օմբուդսմեն դառնալ. թերթ
ՀՀ արդարադատության նախկին նախարար Գևորգ Դանիելյանը, ով աշխատանքից հեռացվել էր իր աշխատանքային պարտականությունները ոչ պատշաճ կատարելու համար, հրաժարվել է Օմբուդսմեն դառնալ, գրում է «Ժամանակ» օրաթերթը։ Թերթի վարկածով, առաջիկայում ակնկալվում է Մարդու իրավունքների գործող պաշտպան Արմեն Հարությունյանի հրաժարականը, և ինչպես գրում է պարբերականը, ՀՀ նախագահ Սերժ Սարգսյանը Դանիելյանին է առաջարկել այդ պաշտոնը զբաղեցնել։ Սակայն Դանիելյանը «իր մեջ ուժ և քաջություն է գտել հրաժարվել դրանից, որպեսզի խամաճիկ չդառնա»։Դանիելյանը ՀՀ արդարադատության նախարարի պաշտոնից ազատվել է մոտ երկու շաբաթ առաջ՝ «իր աշխատանքային պարտականությունները ոչ պատշաճ կատարելու» ձևակերպմամբ՝ նախագահի հրամանով։ Մասնավորապես նրա հրաժարականի պատճառ է դարձել այն, որ նա չի պատժել Արդարադատության նախարարության դատական ակտերի հարկադիր կատարման ծառայության ղեկավար Միհրան Պողոսյանին՝ էթիկական նորմերի լուրջ խախտման համար։ -0-	Новости СМИ2